Rozsudok Všeobecného súdu (prvá komora) z 8. novembra 2023 –Mazepin/Rada
(vec T‑282/22)(1)
„Spoločná zahraničná a bezpečnostná politika – Reštriktívne opatrenia prijaté s ohľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov – Zaradenie mena žalobcu na zoznamy dotknutých osôb, subjektov a orgánov – Pojem ‚popredný podnikateľ‘ – Povinnosť odôvodnenia – Nesprávne posúdenie – Proporcionalita“
1.      Akty inštitúcií – Odôvodnenie – Povinnosť – Rozsah – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov – Rozhodnutie prijaté v súvislostiach známych dotknutej osobe, ktoré jej umožňujú pochopiť rozsah opatrenia prijatého voči nej – Prípustnosť stručného odôvodnenia
[Článok 296 ZFEÚ; rozhodnutie Rady 2014/145/SZBP, zmenené rozhodnutím (SZBP) 2022/397; nariadenia Rady 269/2014 a 2022/396]
(pozri body 25 – 26, 35, 39)
2.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Nesprávne posúdenie – Neexistencia
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutím (SZBP) 2022/397; nariadenia Rady č. 269/2014 a 2022/396]
(pozri body 45 – 47, 66, 74 – 76, 93)
3.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Popredné podnikateľky alebo poprední podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Pojem vplyv – Potreba preukázať prepojenie s ruským režimom – Neexistencia
[Rozhodnutie Rady 2014/145/SZBP, zmenené rozhodnutím (SZBP) 2022/397, článok 2 ods. 1 písm. g); nariadenie Rady č. 269/2014, článok 3 ods. 1 písm. g) a nariadenie Rady č. 2022/396]
(pozri body 54 – 57)
4.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Popredné podnikateľky alebo poprední podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Pojem hospodárske odvetvie, ktoré je významným zdrojom príjmov – Hospodárske odvetvie predstavujúce zanedbateľný daňový príspevok v porovnaní s celkovými daňovými príjmami rozpočtu Ruskej federácie – Chýbajúca relevantnosť
[Rozhodnutie Rady 2014/145/SZBP, zmenené rozhodnutím (SZBP) 2022/397, článok 2 ods. 1 písm. g); nariadenie Rady č. 269/2014, článok 3 ods. 1 písm. g) a nariadenie Rady č. 2022/396]
(pozri body 75, 79)
5.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Popredné podnikateľky alebo poprední podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Pojem významný zdroj príjmov – Nepriame dane ako je DPH – Zahrnutie
[Rozhodnutie Rady 2014/145/SZBP, zmenené rozhodnutím (SZBP) 2022/397, článok 2 ods. 1 písm. g); nariadenie Rady č. 269/2014, článok 3 ods. 1 písm. g) a nariadenie Rady č. 2022/396]
(pozri bod 82)
6.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov popredných podnikateliek alebo podnikateľov pôsobiacich v hospodárskych odvetviach, ktoré sú významným zdrojom príjmov vlády Ruskej federácie, a osôb s nimi spojenými – Súdne preskúmanie zákonnosti – Primeranosť reštriktívnych opatrení – Reštriktívne opatrenia sledujúce legitímny cieľ spoločnej zahraničnej a bezpečnostnej politiky
[Rozhodnutie Rady 2014/145/SZBP, zmenené rozhodnutím (SZBP) 2022/397; nariadenia Rady č. 269/2014 a 2022/396]
(pozri body 89 – 92)
7.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov niektorých osôb a subjektov vzhľadom na situáciu na Ukrajine – Obmedzenie práva vlastniť majetok a slobody podnikania – Porušenie zásady proporcionality – Neexistencia
[Článok 21 ods. 2 písm. b) a c) ZEÚ; Charta základných práv Európskej únie, články 16, 17 a článok 52 ods. 1; rozhodnutie Rady 2014/145/SZBP, zmenené rozhodnutím (SZBP) 2022/397; nariadenia Rady č. 269/2006 a 2022/396]
(pozri body 99 – 110, 113, 116, 119 – 120)
8.      Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Zmrazenie finančných prostriedkov popredných podnikateliek alebo podnikateľov pôsobiacich v hospodárskych odvetviach, ktoré sú významným zdrojom príjmov vlády Ruskej federácie, a osôb s nimi spojenými – Neprijatie opatrení na zmrazenie finančných prostriedkov Radou proti iným osobám, ktoré sa nachádzajú v zhodnej situácii – Porušenie zásady rovnosti zaobchádzania – Neexistencia
[Rozhodnutie Rady 2014/145/SZBP, zmenené rozhodnutím (SZBP) 2022/397; nariadenia Rady č. 269/2014 a 2022/396]
(pozri body 126, 129)
9.      Súdne konanie – Opatrenia na zabezpečenie priebehu konania – Dokazovanie – Voľná úvaha súdu Únie – Rozsah
(Rokovací poriadok Všeobecného súdu, články 88, 91 až 104)
(pozri bod 134)
Výrok
1.
Žaloba sa zamieta.
2.
Dmitrij Arkadievič Mazepin je povinný nahradiť svoje vlastné trovy konania, ako aj trovy konania, ktoré vynaložila Rada Európskej únie.
3.
Lotyšská republika znáša svoje vlastné trovy konania.
1 Ú. v. EÚ C 257, 4.7.2022.